Muğanbank

Muğanbank ASC — 1992-ci ildə Azərbaycanda təsis edilmiş kommersiya bankı. ARMB-nin 18 oktyabr 2023-cü il tarixli qərarı ilə “Muğanbank” ASC-nin lisenziyası oktyabrın 19-dan etibarən ləğv edilib, banka müvəqqəti inzibatçı təyin edilib və bankın müflisləşmə yolu ilə ləğv edilməsi barədə məhkəməyə müraciət olunub.

 Bank haqqında 
“Muğanbank” ASC (bundan sonra “Bank”) 1992-ci ildə Azərbaycan Respublikası ərazisində qapalı səhmdar cəmiyyəti kimi təsis edilmiş və 2005-ci ildə açıq səhmdar 
cəmiyyəti kimi yenidən qeydiyyatdan keçmişdir. Bankın fəaliyyəti Azərbaycan Respublikası  Mərkəzi Bankı tərəfindən tənzimlənir və fəaliyyəti 29 saylı 25 noyabr 1992-ci il  tarixində verilmiş və 10 noyabr 2000-ci il tarixində yenilənmiş bank fəaliyyəti və valyuta mübadiləsi xidmətləri üzrə lisenziya əsasında həyata keçirilir.

Nağd pul və hesablaşmalarla bağlı əməliyyatlar və xarici valyutanın mübadiləsi, kommersiya fəaliyyəti, xarici valyuta ilə ticarət əməliyyatları və kreditlərin verilmə və depozitlərin saxlanması, həmçinin zəmanətlərin verilməsi Bankın əsas fəaliyyət növləridir. 

Azərbaycan Mərkəzi Bankının İdarə Heyətinin 18 oktyabr 2023-cü il tarixli qərarı ilə məcmu kapitalının miqdarının banklar üçün müəyyən edilmiş minimum miqdarından az olduğuna, məcmu kapitalının adekvatlıq əmsalının 3 %-dən az olmasına, cari fəaliyyətini etibarlı və prudensial qaydada həyata keçirmədiyinə, habelə bankın daxili idarəetmə və nəzarət prosedurları adekvat olmadığına görə “Banklar haqqında” qanuna əsasən “Muğanbank” ASC-nin lisenziyası oktyabrın 19-dan etibarən ləğv edilib, banka müvəqqəti inzibatçı təyin edilib və bankın müflisləşmə yolu ilə ləğv edilməsi barədə məhkəməyə müraciət olunub. 

Azərbaycan Mərkəzi Bankının (AMB) İdarə Heyətinin qərarı ilə 2023-cü il 19 oktyabr tarixində "Muğan Bank" ASC-nin lisenziyası ləğv edildi. 

 Beynəlxalq nüfuz/ tanınma 
	Avropa Yenidənqurma və İnkişaf Bankının (“AYİB”) Azərbaycanda 2013, 2014 və 2015-ci illərdəki fəaliyyətinə dair hesabatlarına əsasən “Muğanbank” ASC ticarətə yardım sahəsindəki nailiyyətlərinə görə AYİB-in “Azərbaycanda Ən Fəal Emitent Bank” mükafatına layiq görülüb .

	Muğanbank AMFA-nın Müşahidə Şurasının üzvü seçilib .

	"Muğanbank" AHK Azərbaycan üzv seçildi .

 İstinadlar 

 Xarici keçidlər 
 Rəsmi saytı
 Bank haqqında

Kateqoriya:1992-ci ildə Azərbaycanda yaranan şirkətlər
Kateqoriya:Azərbaycan bankları